Na temelju čl. 131. i 107. st. 1.  Zakona o cestama (NN 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23), članka 35. i 79. Statuta Općine Štitar (Službeni vjesnik Vukovarsko-srijemske županije br. 03/13, 05/18, 08/20, 05/21 i 03/22), Općinsko vijeće Općine Štitar na 37. redovnoj sjednici održanoj 08. listopada 2024. godine, donijelo je:
O D L U K U
o utvrđivanju statusa nerazvrstane ceste-javnog dobra u općoj uporabi nerazvrstanu cestu – Ulica Rastovica 

Članak 1.
Ovom odlukom utvrđuje se status nerazvrstane ceste - javnog dobra u općoj uporabi u 
neotuđivom vlasništvu Općine Štitar, u k.o. Štitar nerazvrstanu cestu – Ulica Rastovica koja se nalazi u sastavu k.č. 2191, k.č. 2192 i dijelova čestica 2193/1 i 1532/5 sve k.o. Štitar. 


Članak 2.
Temeljem ove Odluke provest će se postupak upisa nerazvrstane ceste u zemljišnu knjigu sukladno odredbama članka 131.do 133.Zakona o cestama („Narodne Novine 84/11, 22/13, 54/13, 148/13, 92/14, 110/19, 144/21, 114/22, 114/22, 04/23, 133/23), kao i njeno evidentiranje pri nadležnom katastru.
Članak 3.
Sukladno navedenim odredbama Zakona o cestama i s obzirom na činjenicu da se cesta iz članka 1. ove Odluke , na dan stupanja na snagu Zakona o cestama koristila kao put-nerazvrstana cesta za promet vozila po bilo kojoj osnovi i koja je bila pristupačna većem broju korisnika, a njezino stvarno stanje kao jedinstvene ulice nije evidentirano u zemljišnim knjigama ili katastru nekretnina, utvrđuje se potreba upisivanja stvarnog stanja navedene nerazvrstane ceste na temelju odgovarajućeg geodetskog elaborata u katastru nekretnina i zemljišnim knjigama kao nerazvrstane ceste javnog dobra u općoj uporabi i kao neotuđivo vlasništvo Općine Štitar, Štitar J.J. Strossmayera 36 (OIB: 44799177734) neovisno o postojanju upisa prava vlasništva trećih osoba.

Članak 4.
Nalaže se Općinskom sudu u Vinkovcima, Stalnoj službi u Županji, zemljišnoknjižnom odijelu upis nerazvrstane ceste – javnog dobra u općoj uporabi u neotuđivom vlasništvu Općine Štitar, na nekretnini iz članka 1. ove Odluke. 
Članak 5. 
Provedba ove Odluke povjerava se općinskom načelniku i Jedinstvenom upravnom odjelu. 

Članak 6.
Odluka stupa na snagu osmog dana od dana objave u  „Službenom vjesniku Vukovarsko-srijemske županije“.

OPĆINSKO VIJEĆE OPĆINE ŠTITAR                                                                                                                          
KLASA: 340-01/24-01/01
URBROJ: 2196-25-01-24-1
Štitar, 08. listopada 2024. 
         Predsjednica Općinskog vijeća
Marina Stažić Pranjić, mag. educ.

